Informuojame, kad vadovaujantis Žemės sklypų formavimo ir pertvarkymo projektų rengimo ir įgyvendinimo taisyklėmis, patvirtintomis Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, atsižvelgiant į žemės sklypo, kadastro Nr. 1201/0002:80, Birštonas, Pušyno g. 49, savininko prašymą (Žemėtvarkos planavimo dokumentų rengimo informacinėje sistemoje paslaugos Nr. ZSFP-134683), planuojamas rengti įsiterpusio valstybinės žemės ploto, besiribojančio su žemės sklypu, kadastro Nr. 1201/0002:80, Birštonas, Pušyno g. 49, formavimo ir pertvarkymo projektas, kurio rengimo tikslas – įsiterpusio valstybinės žemės ploto sujungimas su besiribojančiu žemės sklypu, jeigu laisvoje valstybinėje žemėje negalima suformuoti racionalaus dydžio ir ribų žemės sklypo.
Pažymime, kad nagrinėjamas valstybinės žemės plotas tiesiogiai ribojasi su žemės sklypu, kadastro Nr. 1201/0002:80, Birštonas, Pušyno g. 49.
Vadovaujantis Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ informuojame, kad besiribojančių žemės sklypų savininkai ir (ar) nuomininkai valią dėl įsiterpusio žemės ploto pirkimo ar nuomos gali raštu pareikšti Birštono savivaldybės administracijai ne vėliau kaip per 20 darbo dienų nuo informacijos interneto svetainėje paskelbimo.
Išsamesnė informacija teikiama Birštono savivaldybės administracijos Architektūros ir kraštotvarkos skyriuje, tel. 8 620 39 708, el. p. architektai@birstonas.lt.




